སྦ་བཞེདདུ་རྒྱལ་པོ་ཁྲི་སྲོང་ལྡེ་བཙན་སྐབས་ཀྱི་ལོ་རྒྱུས་དོན་རྐྱེན་རྣམས་ཐོ་འགོད་བྱས་ཡོད་པས།བོད་ཀྱི་ལོ་རྒྱུས་ཡིག་ཆ་སྔ་ཤོས་ཀྱི་གྲས་ཡིན།དེབ་ཐེར་འདིའི་བརྗོད་པར་བྱ་བ་གཙོ་བོ་ནི་སྤྱི་ལོའི་དུས་རབས་བརྒྱད་པའི་ནང་བོད་རྒྱལ་ཁྲི་སྲོང་ལྡེ་བཙན་སྐབས་ཀྱི་ལོ་རྒྱུས་ཅུང་ཞིབ་པ་ཞིག་ཡིན་ཏེ།རྒྱ་བཟའ་གྱིམ་ཤིང་ཀོང་ཇོ་བོད་རྗེ་ཁྲི་གཙུག་ལྡེ་བཙན་གྱི་ཁབ་ཏུ་བཞེས་ནས་ཁྲི་སྲོང་ལྡེ་བཙན་སྐུ་བལྟམས་པ་དང་།མཁན་ཆེ་ཞི་བ་འཚོ་དང་སློབ་དཔོན་པདྨ་འབྱུང་གནས་གཉིས་གདན་དྲངས་ནས་དམ་པའི་ཆོས་བོད་དུ་དར་སྤེལ་བཏང་བ།སྦ་སང་ཤིས་རྒྱ་ནག་ནས་གཙུག་ལག་ཞུས་པ།བན་བོན་གཉིས་ཀྱི་འཐབ་རྩོད།བསམ་ཡས་གཙུག་ལག་ཁང་བཞེངས་པ།སློབ་དཔོན་ཀཱ་མ་ལ་ཤཱི་ལ་དང་རྒྱའི་ཧྭ་ཤང་གཉིས་ཀྱིཏྭོན་རྩེན་རྩོད་པ།མུ་ནེ་བཙན་པོ་རྒྱལ་སྲིད་ལ་བཀོད་ཚུལ།བཙན་པོའི་བཀའ་གཙིགས་བསྒྲགས་པ།སྒྲ་བསྒྱུར་བཙུགས་ཏེ་ཆོས་བསྒྱུར་བ་སོགས་སྐབས་དེའི་ཆབ་སྲིད་ལམ་ལུགས་དང་དཔལ་འབྱོར་རིག་གནས་ཀྱི་འཕེལ་རྒྱས་ཀྱི་གནས་ཚུལ་ཅུང་གསལ་བོ་བཀོད་འདུག